
Hai între profesori! - Ateliere gratuite de mentorat pentru performanță

Fundația Nouă ne pasă invită profesorii de matematică, fizică, chimie sau informatică să se înscrie la atelierele Hai între profesori!, program-pilot de mentorat și schimb de practici pentru cadrele didactice care lucrează sau își doresc să lucreze cu elevi cu potențial de performanță. Mentorii sunt profesori din Hai la Olimpiadă!, programul prin care Fundația pregătește de peste un deceniu elevi pentru olimpiade și concursuri. Peste 20 de profesori-mentori vor susține ateliere gratuite, online, începând cu luna noiembrie.
Calendarul atelierelor, prezentarea mentorilor și înscrieri: https://www.nouanepasa.ro/ateliere 

· participare gratuită, online, din orice județ și din București;

· primele ateliere au loc în noiembrie 2026, iar calendarul se actualizează lunar;

· întâlnirile durează între 90 de minute și 3 ore;

· fiecare profesor alege atelierele relevante pentru disciplina și nivelul la care predă;

· înscrierea se face direct din calendar, prin formularul de pe pagina fiecărui atelier, pe platforma Luma.

Ce aduc atelierele în practica profesorilor
Întâlnirile pornesc de la teme concrete propuse de profesorii-mentori cu experiență în pregătirea pentru olimpiade și concursuri. Participanții vor putea explora: metode de abordare și explicare a unor concepte și probleme; resurse și secvențe de lucru folosite în pregătirea elevilor; greșeli frecvente, dificultăți întâlnite și moduri de a le depăși sau perspective diferite asupra aceleiași teme, discutate între colegi. 

Mai multe detalii pe 👉www.nouanepasa.ro/mentorat

